**Mute orizonturi**

*Letiţia Adela(Lucía)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mute orizonturi

Nu-s veri fierbinți, brăzdate în privire,

Adânci, iluzii negre...Ochii tăi;

M-apropii, și mă pierd în rătăcire,

Spre porți de suflet, ninse vâlvătăi.

Şi-n drumul meu, mai sper în nemurire...

Mi-e albă noaptea, licurici trezesc;

Stau îngeri la taifas,-Înmărmurire-

Într-un decor, cu iz, Dumnezeiesc.

Ecoul inimii-mi trădează firea,

Ascult tăcerea-n care mă zidești;

Accent, pe soartă, îmi este iubirea

În cer, și pe pământ, se scriu povești.

Şi ninge, parcă, cu frânturi din mine,

Spre-altar de jertfă, pașii mi-i grăbesc;

Miros de smirnă, dinspre iarnă, vine

Și raiul tace...focuri ce mocnesc!